EUROOPAN KOMISSIO Bryssel 22.7.2014 COM(2014) 478 final Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2013/010 ES/Castilla y León, Espanja)



PERUSTELUT Vuosia 2014–2020 koskevan monivuotisen rahoituskehyksen vahvistamisesta annetun neuvoston asetuksen (EU, Euratom) N:o 1311/2013 12 artiklassa sallitaan se, että Euroopan globalisaatiorahastosta (EGR) voidaan ottaa vuosittain käyttöön enintään 150 miljoonaa euroa (vuoden 2011 hintoina) ylittämällä rahoituskehyksen asianomaisten otsakkeiden enimmäismäärät. Rahastosta sellaisille hakemuksille, jotka esitettiin 31. joulukuuta 2013 mennessä, myönnettävään rahoitustukeen sovellettavista säännöistä säädetään Euroopan globalisaatiorahaston perustamisesta 20. joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006. Sen jälkeen, kun Espanjassa Kastilia ja Léonin (ES41) NUTS II -alueella NACE Rev. 2:n kaksinumerotasolla 16 (Sahatavaran sekä puu- ja korkkituotteiden valmistus (pl. huonekalut; olki- ja punontatuotteiden valmistus)) toimivista kolmesta yrityksestä irtisanottiin työntekijöitä, Espanja esitti 5. joulukuuta 2013 hakemuksen EGF/2013/010 ES/Castilla y León EGR:n rahoitustuen saamiseksi. Tutkittuaan hakemuksen perusteellisesti komissio on tullut asetuksen (EY) N:o 1927/2006 10 artiklan mukaisesti siihen tulokseen, että asetuksessa säädetyt edellytykset rahoitustuen saamiseksi täyttyvät. HAKEMUKSEN TIIVISTELMÄ JA ANALYYSI Keskeiset tiedot: EGR-viitenumero EGF/2013/010 Jäsenvaltio Espanja 2 artikla b) Asianomaiset yritykset 3 NUTS II -alue Kastilia ja Léon (ES41) NACE Rev. 2:n kaksinumerotaso 16 (Sahatavaran sekä puu- ja korkkituotteiden valmistus (pl. huonekalut; olki- ja punontatuotteiden valmistus)) Viiteajanjakso 28.12.2012–28.9.2013 Yksilöllisten palvelujen tarjoamisen aloittamispäivä 1.2.2014 Hakemuksen päivämäärä 5.12.2013 Työntekijävähennykset viiteajanjaksolla 587 Toimenpiteisiin osallistuvien vähennettyjen työntekijöiden määrä 400 Yksilöllisten palvelujen kustannukset (euroina) 1 350 000 EGR:n täytäntöönpanokustannukset (euroina) 50 000 EGR:n täytäntöönpanokustannukset (prosentteina) 3,57 Kokonaisbudjetti (euroina) 1 400 000 EGR:n tuki (50 prosenttia) (euroina) 700 000 1.Hakemus esitettiin komissiolle 5. joulukuuta 2013, ja sitä täydennettiin lisätiedoin 25. maaliskuuta 2014 asti. 2.Hakemus täyttää asetuksen (EY) N:o 1927/2006 2 artiklan b alakohdassa esitetyt EGR:n rahoitustuen myöntämisen edellytykset, ja se tehtiin saman asetuksen 5 artiklassa säädetyssä kymmenen viikon määräajassa. Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys 3.Osoittaakseen yhteyden globalisaatiosta johtuvien maailmankaupan huomattavien rakennemuutosten ja työntekijävähennysten välillä Espanja väittää, että rakennuspuusepän ja kirvesmiehen tuotteiden markkinat pienenevät kaikkialla maailmassa ja että näiden hyödykkeiden maailmankauppa (maailmanlaajuinen vienti) on vähentynyt viime vuosina. YK:n Comtrade-tietokannan tietojen mukaan rakennuspuusepän ja kirvesmiehen tuotteiden maailmanlaajuinen vienti vuonna 2008 oli 14,2 miljardia Yhdysvaltain dollaria ja vuonna 2011 13,7 miljardia Yhdysvaltain dollaria, eli se pieneni 3,4 prosenttia. Vuosina 2008–2011 rakennuspuusepän ja kirvesmiehen tuotteiden vienti 27 jäsenvaltion EU:sta pieneni 10,33 prosenttia. Rakennuspuusepän ja kirvesmiehen tuotteiden maailmankaupan määrä

(miljoonaa Yhdysvaltain dollaria) 2008 2009 2010 2011 Maailmanlaajuisesti 14 183,8 11 036,9 11 711,0 13 710,5 EU27 2 445,9 1 835,3 1 964,8 2 193,3 Lähde: YK:n Comtrade-tilastot





Rakennuspuusepän ja kirvesmiehen tuotteiden maailmankaupan määrä

(muutos prosentteina)



4.Hakemuksen jättänyt jäsenvaltio viittaa lisäksi YK:n Comtrade-tilastoihin osoittaakseen, että 27 jäsenvaltion EU:n osuus rakennuspuusepän ja kirvesmiehen tuotteiden maailmankaupasta pieneni 17,24 prosentista vuonna 2008 16 prosenttiin vuonna 2011, kun taas Filippiinien markkinaosuus lähes kaksinkertaistui (6,31 prosentista 12,13 prosenttiin) samalla aikavälillä ja myös muiden Kaukoidän maiden, kuten Kiinan ja Malesian, markkinaosuudet kasvoivat vaikkakin pienemmässä määrin (15 ja 37 prosentilla). Mainittu EU 27:n markkinaosuuden pieneneminen vaikutti kielteisesti kyseisen toimialan yrityksiin ja työllisyyteen. Komission tiedonantoon ”Uusi EU:n metsästrategia: metsien ja metsäalan puolesta” liittyvän komission yksiköiden valmisteluasiakirjan mukaan sahatavara- ja puutuotteita valmistavien yritysten lukumäärä väheni kahdeksalla prosentilla vuosina 2003–2010 ja alan työllisyys laski 20 prosentilla vuosina 2000–2011. 5.Espanjan viranomaisten mukaan rakennuspuusepän ja kirvesmiehen tuotteita valmistavien Kastilia ja Léonissa sijaitsevien yritysten viennin määrä väheni vuosina 2008–2011 samoin kuin EU:n tason vienti. Kastilia ja Léonissa vienti väheni kuitenkin 37 prosenttia, kun se EU 27:ssä väheni 10,33 prosenttia. 6.Lisäksi Espanjan viranomaiset väittävät kansallisen tilastokeskuksensa (INE) tietojen perusteella, että rakennuspuusepän ja kirvesmiehen tuotteiden kutistuvien maailmanmarkkinoiden ja EU 27:n menetetyn markkinaosuuden seurauksena sahatavaraa sekä puu- ja korkkituotteita (pl. huonekalut) Kastilia ja Léonin alueella valmistavien yritysten lukumäärä laski 1 100:sta vuonna 2008 aina 855:een vuonna 2013 eli 22,3 prosentilla. Koko maassa lasku oli vieläkin merkittävämpi. Vuosina 2008–2013 yritysten lukumäärä laski 16 575:stä 11 806:een eli 28,8 prosentilla. 7.Kastilia ja Leónissa toteutetut työntekijävähennykset voidaan yhdistää mainittuihin huomattaviin rakennemuutoksiin rakennuspuusepän ja kirvesmiehen tuotteiden maailmankaupassa ja sen seurauksiin NACE Rev. 2:n kaksinumerotasolla 16.

Vähennettyjen työntekijöiden määrän ja 2 artiklan b alakohdan mukaisten kriteerien täyttymisen osoittaminen 8.Espanjan hakemus perustuu asetuksen (EY) N:o 1927/2006 2 artiklan b alakohdan toimintakriteeriin, joka edellyttää vähintään 500 työntekijän vähentämistä tilastollisen toimialaluokituksen NACE Rev. 2:n saman kaksinumerotason piirissä toimivissa yrityksissä yhdeksän kuukauden aikana jäsenvaltion jollakin NUTS II tason alueella tai kahdella vierekkäisellä alueella. 9.Hakemuksessa todetaan, että kolmesta Kastilia ja Léonin (ES41) NUTS II -alueella NACE Rev. 2:n kaksinumerotasolla 16 (Sahatavaran sekä puu- ja korkkituotteiden valmistus (pl. huonekalut; olki- ja punontatuotteiden valmistus)) toimivasta yrityksestä irtisanottiin 587 työntekijää yhdeksän kuukauden viiteajanjakson aikana eli 28. joulukuuta 2012 ja 28. syyskuuta 2013 välisenä aikana. Näistä työpaikkavähennyksistä 560 on laskettu asetuksen (EY) N:o 1927/2006 2 artiklan toisen kohdan toisen luetelmakohdan säännösten mukaisesti. Saman kohdan kolmannen luetelmakohdan mukaisesti laskettiin 27 vähentämistä, jotka tapahtuivat Kronospan S.A. -yrityksessä. Komissio on saanut 2 artiklan toisen kohdan kolmannen luetelmakohdan mukaisesti vahvistuksen, että tämä on vähentämisten todellinen määrä. Selvitys työntekijävähennysten ennakoimattomasta luonteesta 10.Espanjan viranomaiset väittävät, että sopeutuakseen rakennuspuusepän ja kirvesmiehen alalla käynnissä oleviin maailmanlaajuisiin muutoksiin Puertas Norma -yritys investoi vuosina 2003–2005 yhteensä 4,8 miljoonaa euroa uusiin koneisiin tuotteiden lisäarvon parantamiseksi ja tuotantokustannusten vähentämiseksi tehokkaampien tuotantoprosessien avulla. Vuonna 2006 avattiin uusi 40 000 neliömetrin tuotantolaitos. Tällä uudella tuotantolaitoksella, joka oli yksi tuotannonalan uudenaikaisimmista ja teknisesti edistyneimmistä laitoksista Euroopassa, oli tuolloin 700 työntekijää. Investointi tuotti tulosta, ja vuoden 2007 liikevaihto oli yli 70 miljoonaa euroa eli 24 prosenttia enemmän kuin edellisenä vuonna. Talous- ja finanssikriisin puhkeamisen jälkeen rakennusala supistui vuonna 2008 noin 30–35 prosentilla, minkä vuoksi ovien ja ovenkarmien tuotanto kutistui, mutta Puertas Norma -yrityksen liikevaihto väheni vain kahdeksalla prosentilla vuoteen 2007 verrattuna. Seuraavien vuosien aikana yritys menestyi edelleen hyvin yleinen taloustilanne huomioon ottaen. Vuonna 2010 Jeld-Wen-yhtymä — Puertas Norma -yrityksen pääosakas — päätti osana yhtymän elvytyssuunnitelmaa kuitenkin vahvistaa tiettyjä liiketoiminnan osa-alueita muiden osa-alueiden kustannuksella. Kun se ei ollut vuoden 2011 lokakuuhun mennessä päässyt ammattiliittojen kanssa sopimukseen suunnitelmasta, johon olisi sisältynyt 25 prosentin palkanalennus ja 286 työntekijävähennystä, yritys hakeutui konkurssiin. Tiedot työntekijävähennyksiä tekevistä yrityksistä ja tuen kohteena olevista työntekijöistä 11.Hakemus koskee seuraavissa kolmessa yrityksessä vähennettyjä 587:ää työntekijää: Yritykset ja työntekijävähennysten lukumäärä Puertas Norma S.A. 553 Kronospan S.L. 27 Pallets y Embalajes Pascual S.L. 7 Yritysten kokonaismäärä: 3 Työntekijävähennysten kokonaismäärä: 587 12.Kaikille irtisanotuille työntekijöille tarjotaan mahdollisuutta osallistua toimenpiteisiin. Espanjan viranomaiset arvioivat EGR:lle esitettyjen hakemusten hallinnoimisesta aiemmin saamiensa kokemusten perusteella, että noin 400 työntekijää haluaa osallistua EGR-toimenpiteisiin. 13.Irtisanotut työntekijät voidaan jaotella seuraavasti: Henkilöstöryhmä Lukumäärä Prosenttiosuus Miehiä 457 77,85 Naisia 130 22,15 EU:n kansalaisia 587 100,00 Muun kuin EU-valtion kansalaisia 0 0,00 15–24-vuotiaita 3 0,51 25–54-vuotiaita 426 72,57 55–64-vuotiaita 142 24,19 Yli 64-vuotiaita 16 2,73 14.Työntekijöistä 17:llä on pitkäkestoinen terveysongelma tai toimintarajoite. 15.Ammattiryhmien mukainen jaottelu on seuraava: Ammattiryhmä Lukumäärä Prosenttiosuus Johtajat 14 2,39 Erityisasiantuntijat 13 2,21 Asiantuntijat 25 4,26 Toimisto- ja asiakaspalvelutyöntekijät 94 16,01 Rakennus-, korjaus- ja valmistustyöntekijät 83 14,14 Prosessi- ja kuljetustyöntekijät 242 41,23 Muut työntekijät 116 19,76 16.Espanja on vahvistanut asetuksen (EY) N:o 1927/2006 7 artiklan mukaisesti, että miesten ja naisten välisen tasa-arvon sekä syrjimättömyyden politiikkaa on sovellettu ja sovelletaan jatkossakin EGR:n toteuttamisen eri vaiheissa ja etenkin haettaessa siitä tukea. Asianomaisen alueen ja sen viranomaisten ja sidosryhmien kuvaus 17.Työntekijöitä on irtisanottu Kastilia ja Léonin NUTS II -alueella ja erityisesti Pinaresin piirikunnassa, joka sijaitsee vierekkäisten Burgosin ja Sorian maakuntien alueella. 18.Kastilia ja León on EU:n kolmanneksi suurin alue (94 227 km²), sillä se on pintaalaltaan suurempi kuin 17 EU:n 28 jäsenvaltiosta, mutta sen väestöntiheys on erittäin alhainen: 27,4 asukasta neliökilometrillä. Kastilia ja Leónin osuus Espanjan BKT:stä on 5,3 prosenttia, ja sen alueellinen tulotaso asukasta kohden vastaa kansallista keskiarvoa. Yritykset ovat Kastilia ja Léonissa valtaosin pieniä ja keskisuuria perheyrityksiä tai mikroyrityksiä (95 prosenttia yrityksistä kuuluu tähän kategoriaan). Yritykset voidaan jaotella aloittain seuraavasti: 68 prosenttia palvelualan, 16 prosenttia teollisuusalan, kahdeksan prosenttia rakennusalan ja kahdeksan prosenttia maatalousalan yrityksiä. 19.Tärkeimpiin sidosryhmiin kuuluu Junta de Castilla y León — autonomisen alueen hallinto —, 36 asianomaisen kunnan pormestarit, ammattiyhdistykset MCA-UGT ja FECOMA-CCOO ja työnantajayhdistykset FOES, ASIM, ASIF, CEMCAL ja CECALE. Työntekijävähennysten odotettu vaikutus paikalliseen, alueelliseen tai koko maan työllisyyteen

20.Kastilia ja Léonin itsehallintoalueen työllisyyteen on kohdistunut vakavia vaikutuksia kriisin vuoksi. Alueen työttömyysaste nousi nopeasti 8,2 prosentista (vuoden 2008 ensimmäinen neljännes) 22,70 prosenttiin (vuoden 2013 ensimmäinen neljännes). Asianomaisen alueen työllisyystilanne näyttää erityisen heikolta, kun otetaan huomioon Sorian — toinen kahdesta provinssista, joissa työntekijöitä on irtisanottu — erittäin alhainen asukastiheys: vain 9,2 asukasta neliökilometrillä (eli kolmannes alueellisesta keskiarvosta). Erittäin alhaisen asukastiheyden vuoksi työntekijävähennysten haitallinen vaikutus paikalliseen talouteen on ollut suurempi kuin mitä pelkät luvut antavat ymmärtää. 21.Espanjan viranomaiset väittävät, että työntekijävähennykset sahatavaran ja puutuotteiden valmistuksen alalla pahentavat entisestään työttömyystilannetta, koska kyseinen alue, Pinares (joka tarkoittaa mäntymetsää), on erittäin riippuvainen puualasta ja koska mäntypuut ovat alueen tärkein taloudellinen resurssi, minkä ansiosta sinne on kehittynyt puun esikäsittelyn ja puun toisen asteen jalostuksen alan teollisuutta. Rahoitettavaksi tuleva koordinoitu yksilöllisten palvelujen paketti ja sen arvioitujen kustannusten erittely sekä toimien täydentävyys rakennerahastoista rahoitettavien toimien kanssa 22.Kaikki seuraavassa lueteltavat toimenpiteet muodostavat yhdessä koordinoidun yksilöllisten palvelujen paketin, jonka tavoitteena on vähennettyjen työntekijöiden integroituminen uudelleen työmarkkinoille: –Tervetulo- ja tiedotustilaisuudet: Tämä on ensimmäinen toimenpide, joka tarjotaan kaikille työttömiksi jääneille. Se sisältää seuraavat: yleiset ja henkilökohtaiset tiedotustilaisuudet, joissa tiedotetaan ammattitaito- ja koulutusvaatimuksista, tarjolla olevista neuvontapalveluista ja koulutusohjelmista sekä avustuksista ja kannustimista. –Ammatillinen ohjaus ja neuvonta: Tämä toimenpide käsittää seuraavat: työntekijöiden profilointi, räätälöidyn uudelleentyöllistymisstrategian laatiminen, neuvonta ja yksilöllisen tuen seuranta koko toteutusjakson ajan. –Tehostettu työnhakuneuvonta: Tehostetussa työnhakuneuvonnassa kartoitetaan paikalliset ja alueelliset työllistymismahdollisuudet ja pyritään löytämään sopivat työpaikat sopiville työnhakijoille. –Koulutus: Toimenpiteeseen sisältyy monentyyppisiä kursseja: 1) Laaja-alaisia taitoja koskeva koulutus. Tarjottava koulutus koskee työnhakutekniikoita opettavia työpajoja, yksilöllisiä ja sosiaalisia taitoja, tieto- ja viestintätekniikkaa sekä vieraita kieliä. 2) Ammatillinen koulutus. Ammatillinen koulutus keskittyy aloihin, joilla on tai joilla tulee myöhemmin olemaan työllistymismahdollisuuksia, kuten vanhustenhoidon avustavat hoitajat, sienitiede (koulutusta luonnonvaraisista sienistä ja siitä, miten tunnistaa syötävät sienet, sekä kestävästä sienestyksestä jne.), matkailu maaseutualueilla tai ammatinharjoittamislupaa edellyttävät työtehtävät erityisesti puu- ja korkkituotteiden sekä huonekalujen alalla. 3) Työkokemuksen kautta hankittujen taitojen tunnistamiseen tähtäävien testien valmistelu. –Yrittäjyyden edistäminen: Niille irtisanotuille työntekijöille, jotka harkitsevat oman yrityksen perustamista, tullaan tarjoamaan laaja-alaista tukea. 1) Johdantoosioissa keskitytään yrittäjyyteen tähtäävien liiketoiminta-aloitteiden edistämiseen ja liikeideoiden luomiseen. 2) Yrittäjyyskoulutuksessa käsitellään yrittäjyysprosessin eri vaiheita perustiedoista tai ensimmäisestä kontaktista monimutkaisempiin aiheisiin, joita ovat esim. suunnittelu, toteutettavuustutkimusten suorittaminen, liiketoimintasuunnitelmien laatiminen jne. 3) Hankkeita ja aloitteita koskevan neuvonnan tavoitteena on elinkelpoisten yrityshankkeiden tai itsenäiseen ammatinharjoittamiseen liittyvien hankkeiden kehittäminen, tuottaminen ja ohjaaminen. 4) Avustaminen yrityksen perustamisessa: Tähän toimenpiteeseen sisältyy yksilöllinen opastus koko yritystoiminnan aloittamisprosessin ajan. 5) Logistinen ja rahoitustuki: Yrityksen perustajaa tuetaan alkupääoman hankinnassa ja niiden hallinnollisten muodollisuuksien hoitamisessa, jotka liittyvät yrityksen perustamiseen myönnettävien kannustimien hakuun. Arvioiden mukaan kolmeen ensimmäiseen vaiheeseen (johdanto-osiot, koulutus ja neuvonta) osallistuu sata työntekijää ja syventäviin vaiheisiin (avustaminen yrityksen perustamisessa ja alkupääoman hankinta) 50 työntekijää. –Kannustimet: Kannustintyyppejä on neljä: 1) Osallistumiskannustin. Toimenpiteisiin osallistumiseen kannustamiseksi työntekijät saavat kertasuorituksena 150 euroa sen jälkeen, kun he ovat kolmen kuukauden ajan osallistuneet aktiivisesti toimenpiteisiin ja käyneet läpi ainakin yhden toimenpiteen yksilöllisestä toimenpidepaketistaan. Arvion mukaan kaikki työntekijät saavat tämän kannustimen. 2) Tuki matkakuluihin. Työntekijät, jotka osallistuvat asuinpaikkansa ulkopuolella järjestettävään toimenpiteeseen, saavat matkakuluihinsa tukea, joka vastaa julkisen liikenteen kustannuksia heidän asuinkaupungistaan kaupunkiin, jossa toimenpide toteutetaan. Jos kaupunkien välillä ei ole tarjolla sopivia julkisia liikenneyhteyksiä, ja osallistujien on käytettävä omia ajoneuvojaan, heille maksetaan korvauksena 0,19 euroa kilometriltä. Arvion mukaan 180 työntekijää saa tämän kannustimen. 3) Tuki asuinpaikan vaihtamisesta aiheutuneisiin kuluihin. Työntekijät, jotka vaihtavat asuinpaikkaa ja muuttavat uuteen kaupunkiin ottaakseen vastaan työn, saavat kertasuorituksena 1 000 euroa välttämättömien kustannusten kattamiseen. Arvion mukaan 26 työntekijää saa tämän kannustimen. 4) Tuki yrityksen perustamiseen. Työntekijät, jotka perustavat oman yrityksen, saavat enintään 3 000 euron kerta-avustuksen perustamiskustannusten kattamiseen. Arvion mukaan 15 työntekijää saa tämän kannustimen. 5) Työllistymiskannustimet. Itsenäisiksi ammatinharjoittajiksi ryhtyville työntekijöille maksetaan enintään kymmenen kuukauden ajan 350 euroa avustusta kuukaudessa. Arvion mukaan 30 työntekijää saa tämän kannustimen. 6) Avustus niille, joilla on huollettavia. Työntekijät, joilla on huollettavia (lapsia, vanhuksia tai vammaisia), saavat 100 euroa kuukaudessa (enintään kuuden kuukauden ajan) sinä aikana, kun he osallistuvat toimenpiteisiin. Avustuksen tarkoituksena on kattaa lisäkustannukset, joita työntekijöille aiheutuu huoltajuuteen liittyvistä velvollisuuksista, jotta he voisivat osallistua koulutukseen tai muihin toimenpiteisiin. Arvion mukaan 35 työntekijää saa tämän kannustimen. 7) Koulutusavustus. Osallistujat, jotka osallistuvat vähintään 75 prosenttiin koulutuksesta, joka on osa heidän yksilöllistä työllistymiseen tähtäävää strategiaansa, saavat 150 euroa koulutuksen päätyttyä. Arvion mukaan 140 työntekijää saa tämän kannustimen. 23.EGR:n täytäntöönpanokustannukset, jotka sisältyvät hakemukseen asetuksen (EY) N:o 1927/2006 3 artiklan mukaisesti, kattavat hallinnointi-, valvonta-, tiedotus- ja mainontatoimia. 24.Espanjan viranomaisten esittämät yksilölliset palvelut ovat aktiivisia työmarkkinatoimenpiteitä, jotka kuuluvat asetuksen (EY) N:o 1927/2006 3 artiklassa määriteltyihin tukikelpoisiin toimiin. Espanjan viranomaiset arvioivat kokonaiskustannuksiksi 1 400 000 euroa, joista yksilöllisten palvelujen kustannukset ovat 1 350 000 euroa ja EGR:n täytäntöönpanokustannukset 50 000 euroa (3,57 prosenttia kokonaismäärästä). EGR:stä haettu rahoitusosuus on yhteensä 700 000 euroa (50 prosenttia kokonaiskustannuksista). Toimenpiteet Kohteena olevien työntekijöiden arvioitu lukumäärä Arvioidut kustannukset kohteena olevaa työntekijää kohti

(euroina)

(*) Kustannukset yhteensä (EGR ja kansallinen yhteisrahoitus) (euroa)

(**) Yksilölliset palvelut (asetuksen (EY) N:o 1927/2006 3 artiklan ensimmäinen kohta) Tervetulo- ja tiedotustilaisuudet

(Acogida, diagnóstico y derivación) 400 90 36 000 Ammatillinen ohjaus ja neuvonta

(Orientación y asesoramiento) 400 293 117 000 Tehostettu työnhakuneuvonta

(Intermediación y gestión) 300 150 45 000 Koulutus

(Formación y recualificación profesional) 225 1 373 309 000 Yrittäjyyden edistäminen

(Programa de autoempleo y emprendimiento) 100 5 200 520 000 Kannustimet

(Programa de incentivos) 400 807 323 000 Yksilöllisten palvelujen kustannukset yhteensä 1 350 000 EGR:n täytäntöönpanokustannukset (asetuksen (EY) N:o 1927/2006 3 artiklan kolmas kohta) Valmistelutoimet 0 Hallinnointi 20 000 Tiedotus ja mainonta 20 000 Valvontatoimet 10 000 EGR:n täytäntöönpanokustannukset yhteensä 50 000 Arvioidut kokonaiskustannukset 1 400 000 EGR:n rahoitusosuus (50 prosenttia kokonaiskustannuksista) 700 000 (*) Desimaalien välttämiseksi työntekijää kohden arvioidut kustannukset on pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Espanjan esittämässä hakemuksessa. (**) Kokonaiskustannukset eivät täsmää pyöristämisen vuoksi. 25.Espanja vahvistaa, että edellä kuvatut toimenpiteet ovat täydentäviä rakennerahastoista rahoitettavien toimien kanssa ja että kaikki päällekkäisrahoitus estetään. 26.Kastilia ja Léonin itsehallintoalueen ESR-toimenpideohjelmissa on asetettu kauden 2007–2013 päätavoitteiksi työntekijöiden elinikäisen oppimisen edistäminen ja koulunkäynnin keskeyttäneiden määrän pienentäminen. Kohderyhminä ovat erityisesti heikoimmassa asemassa olevat sekä syrjäytymisvaarassa olevat ihmiset. EGR-toimenpiteet sen sijaan kohdistuvat aiemmin puualalla toimineisiin työntekijöihin ilman ikään, koulutustaustaan yms. liittyviä rajoituksia. 27.ESR:n ja EGR:n toimien välisiltä mahdollisilta päällekkäisyyksiltä vältytään seuraamalla samoihin tarkoituksiin suunniteltuja ESR:n ja EGR:n toimenpiteitä sekä kyseisiä työntekijöitä jatkuvasti. Päivämäärät, jolloin yksilöllisten palvelujen tarjoaminen vähennetyille työntekijöille aloitettiin tai on tarkoitus aloittaa 28.Espanja aloitti EGR:n yhteisrahoitusta varten ehdotettuun koordinoituun pakettiin sisältyvien yksilöllisten palvelujen tarjoamisen asianomaisille työntekijöille 1. helmikuuta 2014. Tästä päivämäärästä alkaa näin ollen tukikelpoisuusaika, joka koskee kaikkea EGR:stä mahdollisesti myönnettävää apua.

Menettelyt työmarkkinaosapuolten kuulemiseksi 29.Ehdotetusta hakemuksesta keskusteltiin kahdessa kokouksessa, jotka pidettiin 25. ja 28. marraskuuta 2013. Puertas Norma -yrityksen — eniten työntekijöitä irtisanonut yritys — entiset työntekijät, FAFECYL ja kohdassa 17 mainitut työmarkkinaosapuolet osallistuivat kumpaankin kokoukseen. 30.Espanjan viranomaiset vahvistivat, että kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu. Tiedot toimista, jotka ovat pakollisia kansallisen lainsäädännön tai työehtosopimusten nojalla 31.Asetuksen (EY) N:o 1927/2006 6 artiklassa säädettyjen perusteiden täyttymisen osalta Espanjan viranomaisten hakemuksessa vahvistettiin, ettei EGR:stä saatavalla rahoitustuella korvata toimenpiteitä, jotka kuuluvat yritysten vastuualaan kansallisen lainsäädännön tai työehtosopimusten nojalla; osoitettiin, että suunnitelluilla toimenpiteillä tuetaan yksittäisiä työntekijöitä eikä niitä käytetä yritysten tai toimialojen rakenneuudistukseen; vahvistettiin, ettei edellä tarkoitetuille tukikelpoisille toimille saada avustusta muista EU:n rahoitusvälineistä. Hallinnointi- ja valvontajärjestelmät 32.Espanja on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös ESR:n hallinnointi ja valvonta. Kastilia ja Léonin itsehallintoalueen julkinen työvoimapalvelu, ECYL, toimii hallintoviranomaisen välittävänä elimenä. Rahoitus 33.Espanjan hakemuksen perusteella ehdotetaan, että EGR:stä myönnetään yksilöllisten palvelujen koordinoidulle paketille (mukaan luettuna EGR:n täytäntöönpanosta aiheutuvat kustannukset) 700 000 euroa, joka vastaa 50:tä prosenttia kokonaiskustannuksista. Komission ehdotus rahastosta maksettavasta osuudesta perustuu Espanjan toimittamiin tietoihin. 34.Ottaen huomioon EGR:stä myönnettävän rahoitustuen enimmäismäärän neuvoston asetuksen (EU, Euratom) N:o 1311/2013 12 artiklan mukaisesti samoin kuin määrärahojen uudelleenkohdennusten osalta käytettävissä olevan liikkumavaran komissio ehdottaa, että EGR:n varoja otetaan käyttöön koko edellä mainittu määrä. 35.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti yhdessä ehdotetun päätöksen EGR:n varojen käyttöönotosta. 36.Komissio esittää erikseen siirtopyynnön asiaa koskevien maksusitoumusmäärärahojen kirjaamiseksi vuoden 2014 talousarvioon 2. joulukuuta 2013 tehdyn toimielinten sopimuksen 13 kohdan mukaisesti. Maksumäärärahojen lähteet 37.Käsillä olevan hakemuksen kohteena olevat 700 000 euroa katetaan vuoden 2014 EGR-budjettikohdan määrärahoista. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2013/010 ES/Castilla y León, Espanja)